
Etusen 35 mg kietosios pastilės
gebenių lapų sausasis ekstraktas 

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Etusen ir kam jis vartojamas
2.	Kas žinotina prieš vartojant Etusen
3.	Kaip vartoti Etusen
4.	Galimas šalutinis poveikis
5.	Kaip laikyti Etusen
6.	Pakuotės turinys ir kita informacija

Etusen yra augalinis vaistas, skirtas atsikosėjimui gerinti drėgno kosulio atveju.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Etusen vartoti draudžiama:
· jeigu yra alergija gebenių lapų sausajam ekstraktui, aralijinių (Araliaceae) šeimos augalams arba bet kuriai pagalbinei šio vaisto medžiagai (jos išvardytos 6 skyriuje);
· jaunesniems kaip 6 metų vaikams.

Įspėjimai ir atsargumo priemonės
Pasitarkite su gydytoju, prieš pradėdami vartoti Etusen, jeigu:
· pasireiškia dusulys, karščiavimas ar atsiranda pūlingų skreplių;
· sergama skrandžio uždegimu (gastritu) ar skrandžio opalige.

Vaikams
2 - 5 metų vaikams šio vaisto vartoti netinka, nes neįmanoma užtikrinti tinkamos dozės. Reikia vartoti kitos farmacinės formos vaisto (sirupo).
Jaunesniems kaip 2 metų vaikams šio vaisto vartoti negalima.

Kiti vaistai ir Etusen
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Duomenų apie vaisto saugumą nėštumo ir žindymo laikotarpiu nėra, todėl šio vaisto nėštumo ir žindymo laikotarpiu vartoti nerekomenduojama.

Vairavimas ir mechanizmų valdymas
Duomenų nėra.

Etusen sudėtyje yra sorbitolio
Sorbitolis yra fruktozės šaltinis. Jeigu gydytojas yra sakęs, kad Jūs (ar Jūsų vaikas) netoleruojate kokių nors angliavandenių, ar Jums nustatytas retas genetinis sutrikimas, įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto (ar prieš duodami jo Jūsų vaikui), pasakykite gydytojui.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiesiems, įskaitant senyvus, bei 12 metų ir vyresniems paaugliams
Vartoti po 1 kietąją pastilę 3 kartus per parą. Paros dozė - 3 kietosios pastilės.

Vartojimas vaikams
Vaikams nuo 6 iki 11 metų
Vartoti po 1 kietąją pastilę 2 kartus per parą. Paros dozė - 2 kietosios pastilės.

Vartojimo metodas
Lėtai pastilę sučiulpti.

Kiek ilgai turite vartoti Etusen
Jei vartojant vaistą simptomų išlieka ilgiau kaip savaitę, būtina pasitarti su gydytoju.
Jeigu manote, kad Etusen veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Etusen dozę
Negalima viršyti rekomenduojamos paros dozės. Suvartojus didesnį kiekį, gali atsirasti pykinimas, vėmimas ar viduriavimas. Tokiu atveju reikia pasitarti su gydytoju.

Pamiršus pavartoti Etusen
Negalima vartoti dvigubos dozės norint kompensuoti praleistą dozę. Tiesiog toliau vartokite Etusen, kaip paskyrė gydytojas arba kaip nurodyta šiame lapelyje.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti apskaičiuotas pagal turimus duomenis):
gali pasireikšti virškinimo trakto sutrikimų (pykinimas, vėmimas, viduriavimas) ir alerginių reakcijų (dilgėlinė, odos išbėrimas, dusulys).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų): 
gali pasireikšti sunki alerginė reakcija, patinti veidas ar gerklė (angioneurozinė edema), dėl kurios gali pasunkėti kvėpavimas.

Atsiradus pirmiesiems padidėjusio jautrumo požymiams, Etusen vartojimą reikia nutraukti.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Šiam vaistui specialių laikymo sąlygų nereikia.

Ant dėžutės ir lizdinės plokštelės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Etusen sudėtis
-	Veiklioji medžiaga yra gebenių lapų sausasis ekstraktas. Kiekvienoje kietojoje pastilėje yra 35 mg Hedera helix L., folium (gebenių lapų) sausojo ekstrakto (4-8:1). Ekstrakcijos tirpiklis: 30  etanolis (m/m).
-	Pagalbinės medžiagos yra braškių skonio medžiaga, citrinų rūgštis monohidratas, makrogolis 6000, sorbitolis (E420), magnio stearatas.

Etusen išvaizda ir kiekis pakuotėje
Pastilės yra taškuotos balkšvos ar rusvos, apvalios, plokščios su nuožulniais kraštais, lygios iš abiejų pusių, 18 mm skersmens
Etusen 35 mg kietosios pastilės tiekiamos aliuminio folijos ir PVDC/PVC lizdinėse plokštelėse. Kartono dėžutėje yra 10, 20, 30 arba 40 kietųjų pastilių.

Gali būti tiekiamos ne visų dydžių pakuotės.

Registruotojas ir gamintojas
SIA Ingen Pharma
Kārļa Ulmaņa gatve 119, Mārupe
LV-2167, Rīga
Latvija


Šis pakuotės lapelis paskutinį kartą peržiūrėtas 2022-02-10.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje www.vvkt.lt/.





